કમાન્ડન્ટ ગેટે ક્રેકોવ સ્ટેશને ઊતર્યો ત્યારે ખુદ કુન્દે અને પ્રોકોસિમ તથા વેલિક્ઝાની છાવણીઓના કાર્યકારી વડા, એસએસના ખાસ્સા ઉંચા અને યુવાન હોર્ટ્ઝ પિલાર્ઝિક પોતે પણ, સામે ચાલીને એમોનને મળવા ગયેલા. મર્સીડીઝની પાછલી સીટમાં બેસાડીને એમોનને વસાહતની અને નવી છાવણીની ઉડતી વ્યૂહાત્મક મૂલાકાતે લઈ જવામાં આવ્યો. એ દિવસ એકદમ આકરી ઠંડીભર્યો હતો, અને વિસ્તુલા નદી પાર કરતાં જ બરફવર્ષા શરૂ થઈ ગઈ હતી.